Medicamentele antiinflamatoare contribuie la reducerea durerilor, iar în cazul celor severe, medicul poate recomanda administrarea anticoncepționalelor, grație conținutului lor de hormoni. În cazul în care există o afecțiune responsabilă de apariția dismenoreei, medicul va prescrie un tratament pentru tratarea acesteia, care va duce la combaterea durerilor menstruale. Astfel, disconfortul pe care dismenoreea îl poate crea este înlăturat prin administrarea unui antiinflamator sau a unui tratament medicamentos atunci când există afecțiuni ale aparatului reproducător sau infecții urinare.